**DIRECŢIA GENERALĂ DE PAŞAPOARTE**

****

Str. Nicolae Iorga nr.29, sec.1 - Bucureşti,

tel: 021.212.56.74, fax: 021.312.15.00

Web: [www.pasapoarte.mai.gov.ro](http://www.pasapoarte.mai.gov.ro), E-mail: [dgp.relatiipublice@mai.gov.ro](mailto:dgp.relatiipublice@mai.gov.ro)

**COMUNICAT DE PRESĂ NR. 7 DIN 16.06.2021**

Direcția Generală de Pașapoarte informează cetățenii că cererile pentru eliberarea pașapoartelor simple electronice/temporare sedepun personal**,** în ţară, la **oricare** serviciu public comunitar de pașapoarte în cadrul programului de lucru cu publicul afişat atât pe site-ul Direcţiei Generale de Paşapoarte (www.pasapoarte.mai.gov.ro, secţiunea “Servicii Publice Comunitare de Pașapoarte”), cât şi pe site-urile instituţiilor prefectului, **preponderent în baza programărilor on-line efectuate pe platforma** [**www.epasapoarte.ro**](http://www.epasapoarte.ro)**.**

În situația în care se întâmpină dificultăți în realizarea unei programări online, există posibilitatea de a accesa un tutorial realizat în acest sens de Direcția Generală de Pașapoarte, ce se regăsește pe prima pagina a site-ului [www.pasapoarte.mai.gov.ro](http://www.pasapoarte.mai.gov.ro).

Pentru a veni în întâmpinarea cetățenilor, **în perioada 15.06-13.08.2021**, la nivelul seviciilor publice comunitare de pașapoarte, **activitatea de lucru cu publicul se desfășoară în intervalul orar 08.00-20.00**.

Totodată, **pentru a spori capacitatea de primire a cererilor** de eliberare a pașapoartelor, **a fost redusă perioada de timp alocată unei programări online, de la 10 minute la 7 minute**.

**În scopul evitării supraaglomerării și așteptării suplimentare în spațiile destinate publicului, recomandăm persoanelor programate să respecte atât ora de programare, cât și măsurile de protecție igienico-sanitare pentru prevenirea infectării cu virusul SARS-CoV-2 (în special distanțarea fizică și portul măștii de protecție).**

De asemenea, vă comunicăm faptul că, în situația în care **nu ați efectuat o programare prealabilă**, serviciile publice comunitare de pașapoarte **analizează posibilitatea primirii cererii** de eliberare a documentului de călătorie, **doar în cazul în care nu există intervale orare neacoperite de programări**.

**COMPARTIMENTUL RELAȚII PUBLICE**